El Pla Respecte millora la il·luminació en més de 500 punts de Gandia
25 juny 2024

## El Pla Respecte millora la il·luminació en més de 500 punts de Gandia25 juny 2024Última actualització: 25 juny 2024

![](../gestion/img/95931c48f92347ebfb9d31bebb868299f4173588bc6158bf009fea3442264b6c.jpg)  
  

Les actuacions del **Pla Respecte** continuen millorant l'entorn urbà de Gandia. En aquest cas, els dies 20 i 21 de juny va ser el torn del carrer Abat Sola on s'han canviat les lluminàries.  
La intervenció s'emmarca dins del pla de substitució progressiva de més de 5.008 punts de llum de la ciutat que estan millorant el rendiment.

Els operaris estan procedint a substituir projectors LED de potències compreses entre 40 i 80 W per projectors LED de potències compreses entre 20 i 60 W. Es tracta de lluminàries més eficients que permeten un estalvi del 30% de l'energia consumida.  

Cal destacar que durant les darreres setmanes s'ha dut a terme aquest procés de substitució al Passeig Germanies, les avingudes del Grau, la República Argentina i la Pau, a més del carrer Eivissa, la plaça de la Mediterrània i el pont del Grau.  
  
En total durant les darreres setmanes i dins de la fase quatre d'aquesta actuació s'ha millorat en 500 punts de llum.

  
La setmana passada el **president de la Junta de Districte de República Argentina - El·líptica, Salvador Gregori** va visitar els treballs al carrer Abat Sola i va destacar l'important esforç econòmic que s'està realitzant en la millora de les contractes municipals des del **departament de Serveis Bàsics que dirigeix el regidor Jesús Naveiro** per continuar avançant en aquest tipus d'actuacions que repercuteixen en la millora de l'entorn urbà.

[Twittear](https://twitter.com/share)